 

**בבית הדין הצבאי המחוזי**

**במחוז שיפוטי מרכז**

**בפני השופטת: סא"ל ענת ויינברג**

בעניין: התובע הצבאי (ע"י ב"כ, קמ"ש גאיה סולומן)

נגד

הנאשם:X/XXX רב"ט י' ד' (ע"י ב"כ, עו"ד שרון קינן)

הכרעת - דין

על פי הודאתו מורשע הנאשם בשתי עבירות שעניינןסירוב להיבדק לשם גילוי שימוש בסמים מסוכנים, לפי סעיפים 127א ו-250א לחוק השיפוט הצבאי, תשט"ו-1955 בהתאם לכתב האישוםהמתוקן ולפרטים הנוספים.

1. **ניתנה היום, י"א בניסן התשפ"ג, 02.04.2023, והודעה בפומבי ובמעמד הצדדים.**

**\_\_\_\_\_\_\_\_\_\_\_**

שופטת

גזר - דין

הנאשם הורשע על פי הודאתו בכתב אישום מתוקן בשתי עבירות שעניינן סירוב להיבדק לשם גילוי שימוש בסמים מסוכנים. כעולה מכתב האישום המתוקן הנאשם נקרא לחקירה בחודש נובמבר 2022 ובחודש מרץ 2023 בגין חשד לעבירות סמים. במסגרת החקירות, הצטווה למסור דגימת שתן אך סירב לעשות כן.

הסדר הטיעון אליו הגיעו הצדדים מתחשב בנסיבות האירועים, בשירותו הטוב של החייל, בנכונותו ליטול אחריות על מעשיו ולחסוך בזמן שיפוטי. בדברו האחרון הביע הנאשם חרטה על ביצוע המעשים.

בנסיבות אלה מצאתי לכבד את עתירתם המשותפת של הצדדים ולאמץ את הסדר הטיעון שהוצג.

על הנאשם נגזרים, אפוא, העונשים הבאים:

1. **שלושים (30) ימי מאסר לריצוי בפועל, מהם ינוכו שישה (6) ימי מעצרו בין התאריכים 14.03.2023 עד ל19.03.2023. הנאשם יתייצב לריצוי העונש במתקן הכליאה בתאריך 10.04.2023 עד השעה 11:00.**
2. **עונש מאסר מותנה בן שישים (60) ימים למשך שלוש (3) שנים, שלא יעבור עבירה לפי פקודת הסמים המסוכנים [נוסח חדש], התשל"ג-1973.**
3. **עונש מאסר מותנה בן עשרים וחמישה (25) ימים למשך שנתיים (2), לבל יעבור עבירה לפי סעיף 127א+250א לחוק השיפוט הצבאי, התשט"ו-1955 או עבירה של אי קיום הוראות לפי סעיף 133 לחוק השיפוט הצבאי, אם יעבור עבירה לפי פקודת מטכ"ל 33.0220, למעט בגין שתיית משקה משכר.**
4. **הורדה לדרגת טוראי.**

לאור סיום ההליכים, הנאשם אינו מצוי עוד במעצר פתוח.

**העתק מהחלטה זו יועבר למפקד מצ"ח XXX לאור הודעת התביעה כי אין מניעה להשיב לנאשם את מכשירו הסלולרי.**

1. **זכות ערעור כחוק.**
2. **ניתן היום, י"א בניסן התשפ"ג, 02.04.2023, והודע בפומבי ובמעמד הצדדים.**

**\_\_\_\_\_\_\_\_\_\_\_**

שופטת

 **נערך על ידי: א.ג**

**בתאריך: 30.04.2023**

**חתימת המגיה: סגן שיר בן ארמון**